**NEMZETI TEHETSÉG PROGRAM Egyedi fejlesztést biztosító ösztöndíjak NTP-EFÖ-P-15**

A pályázat célja:

A kiemelkedően tehetséges fiatalok egyedi fejlesztés alapú ösztöndíjának támogatása.

**A támogatás formája és mértéke:**

A pályázat útján igényelhető támogatás **100% intenzitású, vissza nem térítendő támogatás**, amelynek **igénybevétele a beszámoló elfogadását követően egy összegben, vagy – a pályázó indokolt kérelme alapján – a beszámoló elfogadását megelőzően támogatási előleg formájában történhet. A támogatási előleg mértéke 100%.** A pályázathoz saját forrás biztosítása nem kötelező.

A pályázaton az „A” komponens esetében legalább **100.000 Ft**, illetve legfeljebb **1.500.000 Ft vissza nem térítendő** egyszeri támogatás igényelhető.

A pályázaton a „B” komponens esetében legalább havi **10.000 Ft**, illetve legfeljebb havi **150.000 Ft vissza nem térítendő** támogatás igényelhető.

**Pályázat benyújtására jogosultak** :

Magyarországon állandó lakóhellyel rendelkező, **magyar állampolgárságú, 8-35 éves tehetséges magánszemélyek**

**A rendelkezésre álló keretösszeg:**

A pályázatok támogatására rendelkezésre álló keretösszeg **259.900.000 Ft**, azaz **kettőszázötvenkilencmillió-kilencszázezer** forint a Magyarország 2015. évi központi költségvetéséről szóló 2014. évi C. törvény 1. melléklete, XX. Emberi Erőforrások Minisztériuma fejezet, 20/4/5 Nemzeti Tehetség Program fejezeti előirányzat (ÁHT: 282178) terhére.

**Támogatási időszak**

A Pályázó által a pályázatban megjelölt,

- támogatási előleg formájában nyújtott támogatás esetében **2015. július 1.** és **2016. június 30.** közé eső időszak, illetve

- beszámolót követően nyújtott támogatás esetén **2015. július 1.** és **2016. május 15.** közé eső időszak,

amelynek időtartama alatt a támogatott program, illetve projekt megvalósul.

**A pályázatok benyújtásának határideje**

A pályázatok benyújtása **folyamatos** a támogatási keret kimerüléséig, de a pályázatok benyújtásának legvégső határideje:

- „A” komponens esetében **2016. május 15.**

- „B” komponens esetében **2016. február 29.**